Diari Oficial de la Generalitat Valenciana


Sumari del DOGV 9384, del 15-07-2022 (2022/6766)

Informació pública sobre les modificacions introduïdes al Pla especial de l'àrea logística de Sagunt.
-----------------------------------------------------------------------------------------------------

### Dades del document

Número de DOGV
:   9384

Data del DOGV
:   15-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6766


Data del document
:   13-07-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Descriptors 

:   * Conselleria de Política Territorial, Obres Públiques i Mobilitat
    * Sagunt
    * pla d'urbanisme

Informació pública sobre les modificacions introduïdes al Pla especial de l'àrea logística de Sagunt. [2022/6766]  
En data 5 de març de 2021, es va publicar en el DOGV núm. 9035 l'anunci d'inici de la participació pública, per un període de 45 dies hàbils, de la proposta del Pla especial de l'àrea logística de Sagunt.  
En data 8 de juliol de 2022, la consellera de Política Territorial, Obres Públiques i Mobilitat resol ordenar a la Direcció General d'Obres Públiques, Transports i Mobilitat Sostenible la tramitació de la documentació aportada per Espacios Económicos Empresariales per a adaptar el Pla especial de l'àrea logística de Sagunt al projecte estratègic de recuperació i transformació econòmica per al desenvolupament d'un ecosistema per a la fabricació de vehicles elèctrics i connectats (PERTE VEC), presentat per Power Holdco i altres entitats, a fi de facilitar la seua implantació en l'àmbit de l'àrea logística de Sagunt.  
  
En data 13 de juliol de 2022 tenen entrada en aquesta direcció general els documents del Pla especial de l'àrea logística de Sagunt (València) amb les modificacions introduïdes per Espacios Económicos Empresariales, SL.  
Per tot això, la Direcció General d'Obres Públiques, Transports i Mobilitat Sostenible resol, en data 13 de juliol de 2022, sotmetre la nova proposta de Pla especial de l'àrea logística de Sagunt (València) resultant de les modificacions introduïdes, a informació pública, per un termini de 20 dies hàbils, comptats a partir de l'endemà de la publicació en el Diari Oficial de la Generalitat Valenciana, en aplicació de l'article 55.6 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny.  
  
Durant aquest període, els documents podran consultar-se en la pàgina web  
http://politicaterritorial.gva.es/es/web/logistica/actuacions-en-participacio-publica  
L'apartat corresponent a la documentació sotmesa a consulta és el següent:  
05\_Pla especial àrea logística de Sagunt (juny 2022)  
També es podrà consultar un exemplar en paper en les oficines del Servei de Planificació de la Conselleria de Política Territorial, Obres Públiques i Mobilitat, en la torre 1 de la Ciutat Administrativa 9 d'Octubre (c/ Democràcia, 77, 46420 València), per a aquelles persones interessades que no disposen de mitjans per a la consulta telemàtica. Per a procedir a la consulta presencial dels documents del Pla especial és necessari concertar cita prèvia en el telèfon 707 825 999.  
Per la qual cosa es fa públic per a general coneixement, perquè qualsevol persona interessada puga consultar els documents del pla especial esmentat, formular les observacions, opinions i al·legacions que estime oportunes i convenients, i remetre-les a la Direcció General d'Obres Públiques, Transports i Mobilitat Sostenible de la Conselleria de Política Territorial, Obres Públiques i Mobilitat.  
  
València, 13 de juliol de 2022.- La directora general d'Obres Públiques, Transports i Mobilitat Sostenible: Roser Obrer Marco.